எனக்கு வம்பு பிடிக்காது " என்பாள் ரத்னாபாய். “ உன் புத்திக்குத்தான் யாரும் உன்னைக் கட்டிக்கொள்ள வரவில்லை " என்று கொதிப்பாள் தாயார். “ அது உன்னுடைய பிரச்சினை அல்ல ; என்னுடையது " என்று ஆங்கிலத்தில் பதில் சொல்லுவாள் ரத்னாபாய். ரத்னாபாய்க்கு அவளுடைய நெருங்கிய தோழிகள் பலரைப்போல் ஆங்கிலம் எடுத்து எம்.ஏ. சேர முடியாமல் போயிற்று. " நாங்கள் படித்து எதற்குடீ ? நீ அல்லவா படிக்க வேண்டும் " என்றார்கள் தோழிகள். “ கடன்காரங்க கத்துவதை நீ ஏன் பொருட்படுத்த வேண்டும் ? கத்துவாங்க ; நீ படி. நான் படிக்க வைக்கிறேன் உன்னை " என்றாள்